« Ur chard eus ar vugale er skolioù divyezhek e Breizh a zo skoliataet e Bro Vrest ! Ne vez ket lavaret alies, met e Bro Vrest e konter 2.500 bugel er skolioù brezhonek. E parrez Plougastell ez eus 260 bugel en div hentenn ! Ha klasoù nevez a vez digoret bep bloaz: Milizag, Lambaol Plouarzhel, ha Daoulaz en distro-skol 2006 ! Gouel Peskig Ebrel hon eus savet, neuze, da ziskouez da bep hini ez eus un deskadurezh divyezhek e Brest ». Lorch a zo e Bernez Kerdraon, rener Sked (Ti ar brezhoneg ha sevenadur Breizh e Brest), en ur lavarout kement-se ha diskouezet e vo war un ton bras pegen yach eo hor yezh er vro-se. Pedet e vo an holl vugale hag o familhoù e Plougastell dar 25 a viz Meurzh (neo ket e miz Ebrel, met neo ket ur peskig Ebrel kennebeut !). « Ar familhoù-se o deus ezhomm da gejañ. Lod o deus goulennoù war an deskadurezh divyezhek. En em choulenn a reont mo deus graet mat. Respontet e vo dezho. Kinniget e vo dezho ar chevredigezhioù, ar chreizennoù vakañsoù, ar magourioù, an tiez embann a labour e brezhoneg.  Pedet e vo ar skolioù da zont da ganañ  war al leurenn, pe da ginnig pezhioù choari. Hag e fin an devezh e vo bodet tout ar vugale da ganañ gant Jakez ar Borgn :etre 200 ha 300 bugel a vo asambles war al leurenn!   »